kardosdrur/scandi-wiki huggingface dataset:
Aydon Castle

Aydon Castle, tidligere også omtalt som Aydon Hall, er en befæstet herregård ved Aydon nær byen Corbridge, Northumberland, England. Den oprindelige bygning blev bygget i 1296, men i 1305 fik man tilladelse til krenelering, hvorefter den blev ombygget.

Det er et Scheduled Ancient Monument, og English Heritage har klassificeret det som en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Bouna Sarr

Bouna Junior Sarr (født d. 31. januar 1992) er en fransk-senegalesisk professionel fodboldspiller, som spiller for Bundesliga-klubben Bayern München og Senegals landshold.

Klubkarriere

FC Metz 
Sarr begyndte sin professionelle karriere hos FC Metz, og gjorde sin professionelle debut for Metz' reservehold i 2010, og sin debut for førsteholdet i 2011.

Olympique de Marseille 
Sarr skiftede i juli 2015 til Olympique de Marseille. I løbet af sin tid hos Marseille udviklede Sarr sig fra at være fløjspiller til at hovedsageligt spille som back.

Bayern München 
Sarr skiftede i oktober 2020 til Bayern München.

Landsholdskarriere 
Sarr er født i Frankrig til en far fra Senegal og en mor fra Guinea, og kunne dermed spille for alle tre nationer.

Sarr afslog over en årrække tilbud fra både Senegal og Guinea i håb om at få en chance på det franske landshold, men denne kom aldrig. I september 2021 besluttede Sarr at spille for Senegal. Han gjorde sin landsholdsdebut den 9. oktober 2021.

Sarr var del af Senegals trup som vandt Africa Cup of Nations 2021.

Titler 
Bayern München

 Bundesliga: 1 (2020-21)
 DFL-Supercup: 1 (2021)
 FIFA Club World Cup: 1 (2020)

Senegal

 Africa Cup of Nations: 1 (2021)

Kilder

Eksterne henvisninger 

Personer fra Lyon
Fodboldspillere fra Frankrig
Fodboldspillere fra Senegal
Fodboldlandsholdsspillere fra Senegal
Fodboldspillere fra FC Metz
Fodboldspillere fra Olympique Marseille
Fodboldspillere fra FC Bayern München
Deltagere ved Africa Cup of Nations 2021
Paull Holme Tower

Paull Holme Tower er et senmiddelalderligt borgtårn fra begyndelsen af 1400-tallet, der står i landsbyen Paull i East Riding of Yorkshire, England.

Tårnet blev restaureret i 1871, hvorfra vinduer, døre og puds stammer, men det har stået uden tag siden begyndelsen af 1900-tallet. I 2010 beskrev English Heritage bygningen som værende i meget dårlig stand. Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i East Riding of Yorkshire
Tårne i Storbritannien
Felix Baldauf

Felix Baldauf (født 22. oktober 1994 i Köthen, Tyskland) er en norsk bryder for Idrettslaget Braatt, en sportsforening i Kristiansund, og Norges landshold i 98-kilo vægtklassen. Han er 185 cm høj.

Baldauf vandt sin første internationale medalje til junior-EM i 2012, og han vandt junior-EM i 2014 som den første norske bryder nogensinde.

I 2017 blev han Europamester for seniorer og tog Norges første EM-guld for mænd siden Lars Rønningen i 1992.

Baldauf vandt bronzemedalje på under De Europæiske Lege 19 og blev dermed den første mandlige bryder fra Norge, som har vundet en medalje til De Europæiske Lege.

Baldauf er også kendt fra TV2 Livsstilsserien Bloggerne.

Præstationer 
 Europamester 2017 
 Bronze ved De Europæiske Lege 2019 [behøver reference]
 7x Norgesmester, 1 Kongepokal [behøver reference]
 3x Nordisk Mester [behøver reference]
 Bronze ved U23-EM 2015.
 Europamester U21 2014, EM-sølv U21 2012.
 Vm-bronze U21 2014

Referencer

Eksterne henvisninger 
 

Brydere fra Norge
Skipsea Castle

Skipsea Castle er en normannisk motte and bailey-fæstning nær landsbyen Skipsea East Riding of Yorkshire, England, der i dag står som borgbanke uden mure.
Den blev opført omkring 1086 af Drogo de la Beuvrière, tilsyneladende oven på resterne af en høj fra jernalderen, og den blev brugt til at sikre det nyerobrede område mod invasion fra danerne og til at kontrollere handelsruten til Nordsøen. Motten og baileyen var adskilt af Skipsea Mere, der var en kunstig sø, som i middelalderen var forbundet til havet via en kanal, der var stor nok til at kunne sejle på. Landsbyen Skipsea voksede op ved siden af borgens kirker, og den befæstede by Skipsea Brough blev opført ved siden af borgen i 1160 for at udnytte den potentielle handel på stedet.

I 1221 gjorde borgens ejer, William de Forz, greve af Aumale, oprør mod kong Henrik 3.; fæstningen blev erobret af kongens soldater og kongen beordrede at den skulle ødelægges. Resterne af borgen havde ringe værdi i slutningen af 1300-tallet, og Skipsea Brough formåede ikke at tiltrække mange indbyggere. Borgen forsvandt ud af statens kontrol i 1900-tallet, og der blev udført forskellige arkæologiske udgravninger mellem 1987 og 2001.

I dag drives den af English Heritage og er åben for besøgende.

Se også 
 Liste over borge og slotte i England

Referencer

Eksterne henvisninger 

Slotte i East Riding of Yorkshire
Voldsteder
Devizes Castle

Devizes Castle var en middelalderborg i byen Devizes, Wiltshire, England. Der er nu opført en victoriansk borg på stedet, som er listed building af første grad.
Den oprindelige borg, der ikke længere kan ses, blev fjernet og den nuværende bygning blev bygget ovenpå fundamentet. Kilder indikerer at borgen oprindeligt blev opført omkring 1080 som en tidlig normannisk motte and bailey-fæstning med træpalisader og et tårn. Den blev siden erstattet af en borg i sten.

Se også 
 Liste over borge og slotte i England

Referencer

Eksterne henvisninger 

Slotte i Wiltshire
Longford Castle

Longford Castle er et slot, der står på bredden af floden Avon syd for Salisbury i Wiltshire, England. Det er sæde for jarlen af Radnor, og det er et eksempel på elisabethansk arkitektur.

Se også 
 Liste over borge og slotte i England

Referencer

Eksterne henvisninger 

Slotte i Wiltshire
Françoise Bettencourt Meyers

Françoise Bettencourt Meyers (; født 10. juli 1953) er en fransk milliardærarving og en af de rigeste kvinder i verden.

Biografi 
Meyers er den eneste datter og arving efter Liliane Bettencourt.

Hun giftede sig med Jean-Pierre Meyers, som er barnebarn af en rabbiner, der blev myrdet i Auschwitz. Parret har opdraget deres børn - Jean-Victor og Nicolas - som jøder. Hendes ægteskab skabte kontroverser på grund af hendes bedstefars, Eugène Schueller, retssag for at samarbejde med den nazistiske regering. Bedstefaren var L'Oreals grundlægger. Meyers og hendes familie ejer 33% af aktierne i virksomheden.

Da Meyers blev opdraget som katolik , har hun skrevet adskillige bibelkommentarer.

I 2008 sagsøgte hun François-Marie Banier for at have taget penge fra hendes mor, og hun startede en sag for at få sin mor erklæret mentalt inhabil. Afsløringerne i de hemmelige optagelser, som hun brugte som bevis, førte til Woerth-Bettencourt-skandalen.

I december 2010 meddelte Meyers, at hun havde forliget sig uden for retten, både med sin mor og Banier.

Moderen døde i september 2017, hvor hendes nettoformueværdi var på omkring $39,5 milliarder, hvilket har placeret Meyers blandt de 20 rigeste mennesker i verden.

Efter branden, der alvorligt beskadigede Notre-Dame i Paris, lovede Meyers og L'Oréal $226 millioner for at reparere katedralen. 

I januar 2022 var Meyers den rigeste kvinde i verden med en anslået formue på $94,9 milliarder dollars ifølge Bloomberg Billionaires Index. Fra juli 2021 fastholdt hun titlen med en nettoværdi på $86,0 milliarder ifølge Bloomberg.

Bibliografi 

 De græske guder. Slægtsforskning (Les Dieux grecs. Généalogies), Paris, red.
 Et kig på Bibelen (Regard sur la Bible), 5 bind, Introduktion af Alain Decaux, Udgivet, november 2008, tildelt prix des Lauriers Verts (afsnit « Spiritualitet ») i 2009:
 Ord og udtryk med oprindelse i Bibelen
 Fra det ene testamente til det andet, jødedom og katolicisme
 Adam Evas stamtræ og Israels stammer
 Dyr, planter, mål, penge og tal i Bibelen
 Genealogisk afsnit

Referencer 

Erhvervsfolk fra Frankrig
Milliardærer
L'Oréal
Thorpe Waterville Castle

Thorpe Waterville Castle var en befæstet herregård fra middelalderen nær Thorpe Waterville, Northamptonshire, England.

Thorpe Waterville Castle blev opført af Walter Langton, biskop af Coventry and Lichfield omkring år 1300. Tømmeret fra borgen blev stjålet af Langton fra de nærliggende skove. Da det stod færdigt var det et, for sin samtidig, et luksuriøst hjem. Mens den blev ejet af Lord Lovell blev den belejret i 1461 under den engelske borgerkrig.

Hallen på borgen blev senere ombygget til en lade, som stadig står. 

I dag er retsterne af borgen et scheduled monument og listed building af første grad.

Se også 
 Liste over borge og slotte i England

Referencer 

Litteratur
Mackenzie, James D. (1896) The Castles of England: Their Story and Structure, Vol I.  New York: Macmillan.
Pettifer, Adrian. (2002) English Castles: a Guide by Counties. Woodbridge, UK: Boydell Press. .

Eksterne henvisninger 

Slotte i Northamptonshire
Hanne Sørensen

Hanne Sørensen (født 19. juli 1975) er en tidligere kvindelig cricketspiller for det danske kvindelandshold i cricket. Da hun optrådte mod England, blev hun sendt ud uden at score et løb i hendes eneste batting-innings og hun bowlede ikke.

Referencer 

Cricketspillere fra Danmark
Josip Stanišić

Josip Stanišić (født 2. april 2000) er en tysk-kroatisk professionel fodboldspiller, som spiller for Bundesliga-klubben Bayer Leverkusen, hvor han er lånt til fra Bayern München, og Kroatiens landshold.

Klubkarriere

Bayern München 
Stanišić gjorde sin professionelle debut den 26. juli 2019 med Bayern Münchens reservehold. Stanišić var fast mand på reserveholdet frem til april 2021, hvor han gjorde debut for førsteholdet.

Leje til Bayer Leverkusen 
Stanišić skiftede i august 2023 til Bayer Leverkusen på en lejeaftale.

Landsholdskarriere 
Stanišić er født i Tyskland til kroatiske forældre, og kunne derfor vælge at repræsentere begge lande.

Ungdomslandshold 
Stanišić spillede i 2018 2 kampe for Tyskands U/19-landshold. Han blev i marts 2022 kaldt op på Kroatiens U/21-landshold.

Seniorlandshold 
Stanišić besluttede i august 2021 at han ville spille for Kroatien på seniorniveau, og han debuterede for Kroatiens landshold den 8. oktober 2021.

Titler 
Bayern München II

 3. Liga: 1 (2019-20)

Bayern München

 Bundesliga: 3 (2020-21, 2021-22, 2022-23)
 DFL-Supercup: 2 (2021, 2022)

Referencer

Eksterne henvisninger 

Personer fra München
Fodboldspillere fra Tyskland
Fodboldspillere fra Kroatien
Fodboldlandsholdsspillere fra Kroatien
Fodboldspillere fra FC Bayern München
Fodboldspillere fra Bayer 04 Leverkusen
Deltagere ved verdensmesterskabet i fodbold 2022
Kelly Sildaru

Kelly Sildaru (født 17. februar 2002) er en estisk professionel freestyle-skier. Hun er seksdobbelt X Games-guldmedaljevinder , og blev den yngste vinter-X-Games-guldmedaljevinder, da hun vandt Slopestyle i Aspen 2016 i en alder af 13 år. Kelly Sildaru konkurrerer i både Slopestyle, Big Air og HalfPipe.

OL 
Kelly Sildaru var blandt guldfavoritterne op til Vinter-OL 2018, men blev forhindret i at deltage pga. en slem knæskade.
Ved Vinter-OL 2022 stillede Sildaru op i både Big Air, SlopeStyle og HalfPipe, og vandt en bronzemedalje i SlopeStyle.
Hun vandt desuden guld i Slopestyle ved ungdoms-vinter-OL 2020.

Referencer

Eksterne henvisninger 

 Officiel hjemmeside
 Kelly Sildarus kanal på YouTube
 Kelly Sildarus profil på Instagram
 Kelly Sildarus profil  hos X Games 

Freestyleskiløbere fra Estland
Personer fra Tallinn
Deltagere for Estland ved vinter-OL 2022
Freestyleskiløbere ved vinter-OL 2022
Medaljevindere ved vinter-OL 2022
Olympiske bronzemedaljevindere fra Estland
Deltagere i Vinter X-Games
Deltagere i X-Games
Hasseris Å

Hasseris Å er et mindre vandløb i det nordlige Himmerland, lidt vest for Aalborg. Åen har udviklet sig fra at være en kilde til vandkraft over at være vandforsyning til Aalborg til nu at være drænkanal for landbruget.

Udspring 
Åen udspringer i præstegårdsdammen i Øster Hornum i ca. 35 m over havet.

Vandkraft 
Hovedparten af højdetabet sker på den første halvdel af vandløbetslængde mellem Øster Horum og Store Restrup. Det har givet anledning til udnyttelse af vandkraft på især denne del:
 Ved udspringet i Øster Hornum blev under 1. Verdenskrig (ca. 1915) etableret et lille elektricitetsværk med tilhørende dam. Værket blev erstattet af højspænding allerede i 1921-22. Dammen findes stadig i Øster Hornum som Andedammen, tidligere Svanedammen.
 Syd for Tostrup fandtes Tostrup Mølle fra senest 1569 til midten af 1620-erne en vandmølle.
 Nord for Tostrup fandtes Tostrup Ny Mølle fra ca. 1710 til et dæmningsbrud i 1738.
 Hvor åen krydser (Gammel) Nibevej, findes Restrup Vandmølle, som kan føres tilbage til 1783. Møllen var i drift frem til 1978.
 Nedenfor Store Restrup lå Hestvad Mølle.  Møllen kendes med sikkerhed fra 1570, men kan have været der fra tilbage i middelalderen. Til opdæmning har været opført en (nu fredet) 450 m lang dæmning, som nu har en ca. 10 m bred krone ca. 3 m over terræn - den formodes oprindeligt at have været noget højere. Opdæmningen har givet en ca. 61 ha stor sø, som både gav vandkraft til møllen og vand til voldgrav om hovedgården. Omkring 1650 skete et digebrud ved selve møllen, som blev skyllet bort sammen med fire kværnsten. Møllen blev ikke genopført, men formodes erstattet af en vejrmølle.
I Aalborg drev vandkraften underfaldsmøllen Ny Mølle ved Vesterå fra første halvdel af 1500-tallet til 1897, hvor Vesterå blev tilkastet.

Udløb 
Hasseris Å har nu udløb til Limfjorden syd for øen Egholm vest for Aalborg. Dette udløb blev etableret ved en gravet kanal i 1897.  Forud herfor havde åen i mere end 300 år - siden 1594 - været ledt til Aalborg gennem en gravet syv kilometer lang kanal, for at forøge vandføringen i Vesterå. På de høje målebordsblade blev det kombinerede vandløb under et benævnt Vesterå. Tidligere endnu havde åen udløb tæt på den nuværende placering. En grøft og en sognegrænse kunne indikere, at placeringen var knap 800 m vestligere end det nuværende udløb.

Noter og referencer 

Lokaliteter i Aalborg Kommune
Vandløb i Danmark
Ingo Kühl

Ingo Kühl (født 29. juni 1953 i Bovenau, Slesvig-Holsten) er en tysk maler, billedhugger og arkitekt.

Uddannelse 

Ingo Kühl studerede 1973-1976 arkitektur på Fachhochschule Kiel og derefter 1977-1984 arkitektur og billedkunst på Hochschule der Künste Berlin - senere omdøbt til Universität der Künste Berlin. Malerejser tog ham gennem mange europæiske lande og oversøiske, herunder Island, New Zealand, Papua Ny Guinea, og Tierra del Fuego. Han boede i det Sydlige Stillehav i et år. Han bor i øjeblikket i Berlin og på Sild.

Eksterne henvisninger 

 
 Indgang in Bibliotek.dk
 Indgang in Deutsche Biographie
 Hjemmeside for Ingo Kühl
 Ingo Kühl på artfacts

Referencer 

Tegnere fra Tyskland
Malere fra Tyskland
Billedhuggere fra Tyskland
Arkitekter fra Tyskland
Personer fra Slesvig-Holsten
Clásica Jaén Paraíso Interior

Clásica Jaén Paraíso Interior er et spansk éndagsløb i landevejscykling, som afholdtes første gang den 14. februar 2022. Løbet er af UCI klassificeret som 1.1 og er en del af UCI Europe Tour. Det køres i Jaén-provinsen i regionen Andalusien og er en pendant til det italienske endagsløb Strade Bianche, der indeholder sektioner med grusveje.

Vindere

Referencer

Eksterne henvisninger 
 
 
 
 

 
Etableret i 2022
Urša Bogataj

Urša Bogataj (født 7. marts 1995 i Ljubljana) er en slovensk skihopper, der repræsenterer SSK Ilirija. Hun debuterede i World Cup i 2011 og har deltaget i to olympiske vinterlege.

Skihopkarriere 

I 2012 deltog hun i de olympiske ungdomsvinterlege, og her vandt hun medaljer i begge de konkurrencer, hun stillede op i. I pigernes individuelle konkurrence vandt hun bronze, og i konkurrencen for blandede hold opnåede hun sølvmedalje. 

Efter nogle år med gode resultater, der dog ikke gav podieplaceringer (herunder en 30. plads ved vinter-OL 2018 i Pyeongchang), opnåede Bogataj i 2019 for første gang individuelle topplaceringer, da hun to gange blev nummer tre ved World Cup. I 2021 var hun med på det slovenske hold, der vandt VM-sølv, og senere samme år fik hun tre individuelle placeringer i top tre ved World Cup.

Hun fik sit store gennembrud ved vinter-OL 2022 i Beijing, da hun til overraskelse for mange vandt guld i kvindernes individuelle konkurrence. I første runde sprang hun længst af alle med 108 m, men stilkaraktererne gjorde, at tyskeren Katharina Althaus førte foran Bogataj efter denne runde. I anden runde nåede hun ud på 100 m (længst sammen med en japaner), men denne gang var hendes stilpoint gode nok til at sikre hende sejren i runden, og med i alt 239,0 point var det nok til den samlede sejr, mens Althaus fik sølv med 236,8, og Bogatajs landsmandinde Nika Križnar sikrede det flotte slovenske resultat med bronzemedaljen og 232,0 point. To dage senere stillede Bogataj og Križnar sammen med Timi Zajc og Peter Prevc op i holdkonkurrencen for blandede hold, som første gang var på det olympiske program ved disse lege. Konkurrencen blev præget af en serie af diskvalifikationer af hoppere for overtrædelse af regler for dragterne, og således måtte favoritterne fra Tyskland se Althaus diskvalificeret. Også Norge, Japan og Østrig blev ramt. Slovenerne profiterede af denne situation og hentede guldet med 1001,5 point, mens det russiske hold fik sølv med 890,3 point, og Canada fik bronze med 844,5 point. Bogataj scorede højest blandt guldvinderne med 257,4 point og sikrede sig dermed sin anden guldmedalje ved legene.

Senere samme år hentede Bogataj flere topplaceringer i World Cup'en og opnåede blandt andet sejr i begge forsøg i Oberhof, hendes første World Cup-sejre.

Referencer

Eksterne henvisninger 

Personer fra Ljubljana
Skihoppere fra Slovenien
Deltagere for Slovenien ved vinter-OL 2018
Deltagere for Slovenien ved vinter-OL 2022
Medaljevindere ved vinter-OL 2022
Olympiske mestre fra Slovenien
Józef Wieniawski

Józef Wieniawski (født 23. maj 1837 i Lublin, Polen - død 11. november 1912 i Bruxelles, Belgien) var en polsk komponist, pianist, dirigent og lærer.

Wieniawski studerede klaver og komposition på Musikkonservatoriet i Paris (1847-1850), herefter studerede han klaver videre på et stipendium i Weimar hos Franz Liszt i (1855). Han studerede så musikteori i Berlin (1856-1858). Wieniawski har skrevet en symfoni, orkesterværker, kammermusik, koncertmusik, sonater, etuder og klaverstykker etc. Han var udøvende koncertpianist fra (1853-1853). Wieniawski underviste som klaverlærer på Musikkonservatoriet i Moskva (1866-1902), for herefter at undervise som lærer i klaver og komposition på Musikkonservatoriet i Bruxelles fra (1902), hvor han slog sig ned til sin død i (1912). Han var personligt venner med Gioachino Rossini, Richard Wagner, Hector Berlioz og Charles Gounod.

Udvalgte værker  

 Symfoni (i D-dur) - for orkester
 Klaverkoncert - for klaver og orkester
 Guillame le Taciture (Overture) - for orkester
 Fantasi "À Monsieur" - for 2 klaverer

Eksterne henvisninger
 om Józef Wieniawski

Komponister fra Polen
Pianister fra Polen
Lærere
Dirigenter fra Polen
Henryk Wieniawski

Henryk Wieniawski (født 10. juli 1835 i Lublin, Polen - død 31. marts 1880 i Moskva, Rusland) var en polsk violinist, professor, komponist og lærer.

Wieniawski var en virtuos violinist som betragtes som en af de største violinister i historien. Han har som komponist mest skrevet musik for violinen i alle afskygninger. Wieniawski er storebror til pianisten og komponisten Józef Wieniawski. Han studerede violin på Musikkonservatoriet i Paris (1843-1846), og igen i (1849). Herefter blev han af Anton Rubinstein inviteret til Sankt Petersborg, hvor han slog sig ned og underviste i violin (1860-1872). Han turnerede som koncertviolinist i USA sammen med Anton Rubinstein på klaver (1872-1874). Herefter solg han sig ned I Bruxelles hvor han blev lærer og professor i violin og komposition på det Kongelige Musikkonservatorium.

Udvalgte værker 

 Violinkoncert nr. 1 (i F#-mol) - for violin og orkester
 Violinkoncert nr. 2 (i D-mol) - for violin og orkester
 Violinkoncert nr. 3 (i A-mol) (ufuldendt) - for violin og orkester
 L'École moderne, 10 Études-Caprices - for solo violin
 Polonaise brillante - for solo violin
 Legende - for solo violin
 Scherzo-Tarantelle - for solo violin
 Obertass (i G-dur) - for violin og klaver

Eksterne henvisninger 
 om Henryk Wieniawski

Violinister fra Polen
Komponister fra Polen
Professorer
Lærere
Aleksander Lasoń

Aleksander Lasoń (født 10. november 1951 i Siemianowice Slaskie, Polen) er en polsk komponist, professor og lærer.

Lasoń studerede komposition på musikkonservatoriet i Katowice (1973-1979). Han har skrevet fire symfonier, orkesterværker, kammermusik, koncertmusik, strygekvartetter, elektronisk musik, korværker, sange, solostykker for mange instrumenter etc.

Lasoń er også professor og lærer i komposition ved Universitetet i Schlesien, og på Musikkonservatoriet i Katowice. Han har modtaget flere priser såsom Beethoven Prisen (1980) i Bonn for sin 2. symfoni, og tre eftertragtede priser på UNESCOs internationale komponisttribune i Paris.

Udvalgte værker 

 Symfoni nr. 1 (1975) - for messinginstrumenter, slagtøj og to klaverer
 Symfoni nr. 2 "Koncertante" (1977-1979) - for klaver og orkester
 Symfoni nr. 3 "1999" "Apokalypsis" (1996-1997) for kor og orkester
 Symfoni nr. 4 "SATJA" (2006-2007) - for orkester
 Symfoni Koncertante (2004) - for guitar og kammerorkester
 Bjerge (1979-1980) - for orkester
 Festkoncert (1993-1995) - for violin og orkester
 Musik i Shakespeare (1975) - for baryton og magnetbånd

Eksterne henvisninger 
 om Aleksander Lasoń
 på www.musicweb-international.com

Komponister fra Polen
Professorer
Lærere
Stefania Constantini

Stefania Constantini (født 15. april 1999) er en italiensk curler fra Cortina d'Ampezzo. 

Hun vandt en bronzemedalje ved de europæiske curlingmesterskaber 2017 og en guldmedalje i mixeddouble ved OL 2022 i Beijing.

Referencer

Eksterne henvisninger 

Curlingspillere fra Italien
Deltagere for Italien ved vinter-OL 2022
Curlingspillere ved vinter-OL 2022
Medaljevindere ved vinter-OL 2022
Olympiske medaljevindere i curling
Olympiske mestre fra Italien
Zygmunt Mycielski

Grev Zygmunt Mycielski  (født 17. august 1907 i Przeworsk, død den 5. august 1987 i Warszawa i Polen) var en polsk komponist, leder og musikkritiker.

Mycielski studerede komposition på musikkonservatorierne i Kraków, og i Paris, hvor han studerede videre hos Nadia Boulanger og Paul Dukas på École Normale de Musique (1928). Han skrev seks symfonier, orkesterværker, kammermusik, ballet, korværker, sange etc. 

Mycielski var leder og musikkritiker hos Den Polske Komponistforening. Hans mest kendte værk er nok hans Symfoni nr. 1 "Den Polske" (1951), som indeholder mange nationale budskaber og polsk folklore. Mycielski var politisk aktivist mod det kommunistiske parti i Polen.

Udvalgte værker 

 Symfoni nr. 1 "Polsk Symfoni" (1951) - for orkester 
 Symfoni nr. 2 (1961) - for orkester
 Symfoni nr. 3 "Lille Symfoni" (1967) - for orkester
 Symfoni nr. 4 (1961) - for orkester
 Symfoni nr. 5 (1977) - for orkester
 Symfoni nr. 6 "Sange" (1985-1986) - for orkester

Eksterne henvisninger 
  om Zygmunt Mycielski på www.musicweb-international.com

Komponister fra Polen
Kritikere
Ledere
Bronisław Kazimierz Przybylski

Bronisław Kazimierz Przybylski (født 11. december 1941 i Łódź, Polen - død 4. april 2011) var en polsk komponist, rektor og lærer.

Przybylski studerede komposition og teori på Musikkonservatoriet i Łódź., herefter forsatte han sine studier på Musikhøjskolen i Wien hos Boleslaw Szabelski og Roman Haubenstock-Ramati. Han har skrevet 6 symfonier, orkesterværker, kammermusik, koncertmusik, balletmusik, korværker, sange, solostykker for mange instrumenter etc. Han var rektor og underviste som lærer i komposition på Musikkonservatoriet i Łódź.

Udvalgte værker 

 Polsk Symfoni (nr. 1) (1974) - for orkester
 Symfoni Rekviem for stemme og orkester (nr. 2) (1976) - for sopran og orkester
 Kor Symfoni (nr. 3) (1981) - for kor og orkester
 Fresco Symfoni (nr. 4) (1982) - for orkester
 Jubilæums Symfoni (nr. 5) (1983, Rev. 1995) - for orkester
 Kantate Symfoni "Tænker på Fædrelandet" (nr. 6) (2004) - for mezzosopran, bassang, kor og orkester

Eksterne henvisninger 
 om Bronisław Kazimierz Przybylski
 på www.musicweb-international.com

Komponister fra Polen
Rektorer
Lærere